Natália Gáboríková

"Za to, že si chlap nájde milenku môže vždy žena" - Nataly

**Natália Gáboríková** je fiktívna postava z populárneho seriálu *Panelák*. Jej hereckou predstaviteľkou je Petra Blesáková.

Bola Maslákovou milenkou počas jeho vzťahu s Dominikou, neskôr sa stala jeho partnerkou a manželkou. Maslák ju dosadil na post manažérky gynekologického oddelenia na M-KLINIK po tom ako išla Betka na materskú. Zostala tu aj po jej príchode a stala sa manažérkou celej kliniky.

## Charakteristika

Nataly je ambiciózne, inteligentné mladé dievča, ktoré si vychutnáva život a všetko sa snaží riešiť s humorom a nadhľadom. Až dokým sa nezamiluje. Vtedy sa správa iracionálne a kvôli svojej láske je schopná čohokoľvek. Vie ako sa správať v spoločnosti a v práci je vždy svedomitá a snaží sa vyriešiť každý jeden problém a dokázať tak, že je šikovnou manažérkou. Po rozvode s Maslákom je omnoho zraniteľnejšia, keďže jej mafián nikdy jej city riadne neopätoval. Jej najlepšou kamarátkou je Linda, ktorá žije v Taliansku. Jej známou je Janulka a počas Paneláku sa skamarátila s Marcelovou sestrou Aničkou.

## Jej začiatky

Zo začiatku sa objavila v paneláku ako dievča, ktoré sa rado nezáväzne vyspí s ktorýmkoľvek pekným mužom, ktorý sa jej zapáči. Nikdy však nie za peniaze. Vždy mala určité zásady a pravidlá mileneckého vzťahu. Nikdy to nesmelo prekročiť isté hranice, aby nedošlo k vážnemu vzťahu. Neprekážalo jej, ak milenec bol ženatý alebo zadaný, zastávala sa totižto názoru, že pokiaľ si muž vo vzťahu nájde milenku vždy je na chybe žena. Tieto zásady dodržiavala až dokým nestretla Marcela. Zo začiatku sa ich snažila dodržiavať, ako pri ostatných jej objavoch, ale neskôr sa do neho strašne zamilovala a nedokázala ich dodržiavať. Už na začiatku porušila zásadu, keď sa k nemu nasťahovala počas Dominikinej neprítomnosti. Mladú študentku manažmentu láska absolutne zmenila a kvôli svojmu milovanému dokáže prekonať aj svoju hrdosť.

## Prvá návšteva paneláku

thumb|leftPrvýkrát sa objavila v epizóde 8x40 "Masér vs. milenec". Noro ju zavolal na žúrku, ktorá sa konala u Masláka. Na žúrke bol aj Karol. Maslák si odskočil na chvíľu do baru a počas jeho neprítomnosti vošla do bytu Nataly a zašla na záchod. Keď prišiel doriadený Marcel do bytu, tak Nora a Karola vyhodil. Krátko po tom však zistil, že v byte je aj neznáma dievčina, no bol tak podgurážený, že si ľahol do postele a spal. Keď ho zbadala Nataly, tak neodolala a ľahla si k nemu. Počas noci sa spolu vyspali, Maslák si to však vôbec nepamätal. Neskôr sa objavila v epizóde 8x78 "Sklamaný Paťo" a navrhla Maslákovi nezáväzný sex a po tejto noci mu navrhla oficiálny milenecký vzťah. Keďže Dominika bola práve vtedy na služobnej ceste a teda Marcel sa mohol Nataly naplno venovať. Od začiatku vzťahu mu vysvetlila, aké má zásady. Maslák sa s Nataly stretával aj bežne, keď bola Dominika v práci.

thumb
Zvrat nastal, až keď Dominika odišla na služobnú cestu do Číny. Vtedy Natália pochopila, že vzťah Dominiky a Marcela je úplne rozvrátený a nemusí mať žiadne výčitky. Aj napriek dlhodobej snahe sa neviazať, sa Natália do Marcela Masloviča zamilovala.

## Vzťah s Marcelom

Po tom ako sa Maslák rozviedol s Dominikou, Nataly sa rozhodla oficiálne s Marcelom žiť. Mali sa veľmi radi a ich láska bola vzájomná, Marcel je však typ chlapa, ktorý nevydrží nepodviesť svoju ženu. Prvýkrát ju podviedol s Janulkou, jej bývalou kamarátkou, na ktorú mimoriadne žiarlila a cítila, že medzi ňou a Marcelom niečo bolo, no nikdy na to neprišla. Bolo medzi nimi viacero kríz. Väčšinou sa ona odsťahovala preč a neskôr za ňou prišiel a snažil sa ju odprosiť. Často mu uleteli nervy a Nataly vlepil aj facku. Najväčšou krízou bolo, keď ju vyhodil, pretože chcel žiť s Kristínou. Nataly s ním chcela žiť aj napriek tomu,

thumb
že ju podviedol s Kristínou a čakal s ňou dvojičky. Na koniec za ňou prišiel znovu a požiadal ju, aby sa vrátila. Ona ho neskutočne milovala a preto sa vrátila aj napriek jej hrdosti. Uvedomovala si, že Marcel jej city nikdy nebude opätovať. Napriek tomu sa však snažila z tohoto vzťahu zobrať čo najviac. Po istej dobe sa ich vzťah znovu dostal do rozkvetu a preto sa rozhodli to spečatiť svadbou. Krátko po svadbe to však išlo dole vodou. Najprv ju nechal samú v byte s Kristínou a neskôr sa odsťahovali do Prahy, kde ju tiež často nechával samú

thumb|left
doma. Na koniec sa odsťahoval do Bratislavy a na ňu sa vykašľal. Preto sa Nataly rozhodla podať žiadosť o rozvod, ktorú Marcel zo začiatku nechcel potvrdiť. Neskôr však po dohode s jej rodičmi sa však rozhodol s Nataly rozviesť. Počas ich vzťahu až do 12.série s nimi žila aj Marcelova sestra Anička, z ktorej sa postupne stala jej najlepšia kamarátka. Nataly z nej urobila metskú žienku a Anička jej pomáhala vo vzťahu s Marcelom.

## Kariéra

Keď sa Betka vrátila späť do kliniky a chcela naspäť svoje miesto, tak Nataly nechcela odísť. Preto to Líška musel vyriešiť, tak že z jednej z nich spraví manažérku celej kliniky. Pôvodne to chcel navrhnúť Betke, tá však svoju šancu stať sa manažérkou celej kliniky premrhala a miesto dostala Nataly. Betka to nevedela zniesť a preto si často Nataly doberala, vzhľadom k tomu, že miesto jej vybavil Marcel.

## Galéria

Kategória:Postavy
Kategória:Ženy
Kategória:Hlavné postavy
Kategória:Najobľúbenejšie postavy
Kategória:Dlhodobé postavy
Kategória:Obyvatelia paneláku
Kategória:Maslákove ženy